夜晚9點幾岩岩喺旺角做完野，想搵d野食下點知周圍都咁多人，於是向樓上cafe進發。上到去部屋咖啡咁岩我一個又有位，所以就入去試下啦。雖然地方唔算大但都坐得好舒服，除左食野，旁邊仲有好多遊戲俾人拎黎玩，好岩一大班人黎玩。講番重點食物方面，我點左個自家制手打牛肉漢堡，份量十足我一個人食完都夠飽，中間塊漢堡扒食得出同冷鮮既係有分別，咬落去肉質鬆軟肉味濃，而且肉汁豐富一路食一路滴。蕃茄兩邊都煎香過，香口鮮甜中和油膩感。可能夜左去無晒薯角轉左薯條，不過都新鮮即炸，非常香口。